פיקוד קרבי מאוחד

ממוזער|220x220 פיקסלים|הנשיא ג'ו ביידן ומזכיר ההגנה לויד אוסטין בפגישה עם מפקדי הפיקודים הקרביים המאוחדים בחדר הקבינט בבית הלבן
פיקוד קרבי מאוחד (באנגלית: Unified Combatant Command ובראשי תבות: UCC) הוא פיקוד במחלקת ההגנה של ארצות הברית, המורכב מכוחות ממספר זרועות של הכוחות המזוינים של ארצות הברית ומוגדרת לו משימה רחבה ומתמשכת. 

הפיקודים נועדו לספק שליטה ובקרה יעילה על הכוחות הצבאיים מכל הזרועות בתקופות שלום ומלחמה. הפיקודים מאורגנים על בסיס גאוגרפי או על בסיס פונקציונלי. בהתאם לחוק גולדווטר-ניקולס מ-1986, שרשרת הפיקוד היא:

נשיא ארצות הברית ← מזכיר ההגנה של ארצות הברית ← מפקד הפיקוד הקרבי.

בראש כל פיקוד עומד קצין בדרגת גנרל או אדמירל 4 כוכבים. מפקד פיקוד ממונה על ידי נשיא ארצות הברית לאחר המלצה של מזכיר ההגנה ולאחר שימוע שעובר המועמד בפני ועדת הכוחות המזוינים של הסנאט. מסורתית מפקד פיקוד האוקיינוס השקט מגיע מהצי, מפקד פיקוד מרכז ומפקד פיקוד אפריקה מגיעים מהצבא או מחיל הנחתים. מפקד פיקוד אירופה הוא גם המפקד העליון של בעלות הברית באירופה. מפקד פיקוד צפון הוא גם מפקד פיקוד הגנת האוויר והחלל של צפון אמריקה (NORAD) המשותף לארצות הברית ולקנדה. 

נכון ל-2022 פועלים 11 פיקודים קרביים מאוחדים: שבעה פיקודים מרחביים וארבעה פונקציונליים.

 תצורת פעולה 
הזרועות – צבא היבשה, הצי, חיל האוויר וחיל הנחתים אינן קובעות את יעדי המערכה בזירה, אלא אחראיות על בניין הכוח, אימונו והקצאתו. כך למשל, פיקוד כוחות הצי מקצה קבוצת קרב של נושאת מטוסים לפיקוד אזורי כגון פיקוד המרכז של ארצות הברית. מרגע שהוקצתה, הפעלתה המבצעית לרבות משימות תקיפה, סיוע אווירי או הרתעה – נעשית בהתאם לתוכנית המבצעית שגיבש הפיקוד המאוחד, ולא על פי תכנון עצמאי של הצי.

באופן דומה, טייסות קרב המוקצות על ידי פיקוד הקרב של חיל האוויר של ארצות הברית פועלות בזירה בהתאם ליעדים ולסדרי העדיפויות שקבע מפקד הפיקוד המאוחד. גם כוחות מיוחדים, המאורגנים ומאומנים במסגרת פיקוד המבצעים המיוחדים של ארצות הברית, מופעלים בזירה מסוימת בהתאם לתוכנית האופרטיבית של הפיקוד האזורי הרלוונטי.

לפיכך, קביעת המטרות ותכנון המערכה מצויים בידי הדרג המדיני ומפקדי הפיקודים המאוחדים, בעוד שהזרועות מספקות את הכוחות והיכולות הנדרשים למימושן. חלוקה זו מבטיחה אחדות פיקוד מבצעית לצד אחריות זרועית על בניין והקצאת הכוח.

הפיקודים
קישור=https://en.wikipedia.org/wiki/File:GCCMAP_2019.png|מרכז|ממוזער|770x770 פיקסלים|חלוקת הפיקודים המאוחדים לפי מרחב גאוגרפי
 סמל שם הפיקוד  קיצור  סוג  תאריך הקמה  מיקום המפקדהתמונהמפקד 75x75 פיקסלים  פיקוד האינדו-פסיפי של ארצות הברית  USPACOM  מרחבי  1 בינואר 1947  מחנה ה. מ. סמית, הוואימרכז|לא ממוסגר|137x137 פיקסליםאדמירל
סמואל פאפרו 90x90px  פיקוד אירופה של ארצות הברית  USEUCOM  מרחבי  15 במרץ 1947  בסיס פאץ', שטוטגרט, גרמניהמרכז|לא ממוסגר|136x136 פיקסליםגנרל
אלכסוס גרינקוויץ' 75px  פיקוד דרום של ארצות הברית  USSOUTHCOM  מרחבי  6 ביוני 1963  דוראל, פלורידהמרכז|לא ממוסגר|138x138 פיקסליםגנרל
פרנק דונובן 75px  פיקוד מרכז של ארצות הברית  USCENTCOM  מרחבי  1 בינואר 1983  בסיס חיל האוויר מקדיל, פלורידהמרכז|לא ממוסגר|137x137 פיקסליםאדמירל
בראד קופר 75px פיקוד אפריקה של ארצות הברית USAFRICOM  מרחבי  1 באוקטובר 2007  מחנה קלי, שטוטגרט, גרמניהמרכז|לא ממוסגר|138x138 פיקסליםגנרל 
דאגווין אנדרסון 75px פיקוד צפון של ארצות הברית USNORTHCOM  מרחבי  1 באוקטובר 2002  בסיס חיל החלל פיטרסון, קולורדומרכז|לא ממוסגר|137x137 פיקסליםגנרל
גרגורי גיאו 75px פיקוד החלל של ארצות הברית USSPACECOM  מרחבי  29 באוגוסט 2019בסיס חיל החלל פיטרסון, קולורדומרכז|לא ממוסגר|137x137 פיקסליםגנרל סטיבן וויטינגפיקודים פונקציונלים 75px פיקוד המבצעים המיוחדים USSOCOM  פונקציונלי  16 באפריל 1987  בסיס חיל האוויר מקדיל, פלורידהמרכז|לא ממוסגר|137x137 פיקסליםאדמירל
פרנק בראדלי 75x75 פיקסלים הפיקוד האסטרטגי של ארצות הברית USSTRATCOM  פונקציונלי   1 ביוני 1992  בסיס חיל האוויר אופט, נברסקהמרכז|לא ממוסגר|137x137 פיקסליםאדמירל
ריצ'רד קורל 75px פיקוד התובלה של ארצות הברית USTRANSCOM  פונקציונלי   1 ביולי 1987 בסיס חיל האוויר סקוט, אילינוימרכז|לא ממוסגר|136x136 פיקסליםגנרל
רנדל ריד 75px  פיקוד הסייבר של ארצות הברית  USCYBERCOM  פונקציונלי   4 במאי 2018 בסיס פורט מיד, מרילנדמרכז|לא ממוסגר|133x133 פיקסליםלוטננט גנרל
ויליאם הרטמן (מ"מ)

בעבר פעלו שני פיקודים נוספים: 
הפיקוד האטלנטי - הוקם ב-1947, בשנת 1999 הפך לפיקוד הכוחות השלובים של ארצות הברית וב-2011 פורק
פיקוד התקיפה - הוקם ב-1961, בשנת 1972 הפך לפיקוד הכוננות וב-1987 הוחלף על ידי פיקוד המבצעים המיוחדים

קישורים חיצוניים


 הפיקודים הקרביים המאוחדים באתר מחלקת ההגנה של ארצות הברית

*
קטגוריה:ערכים שבהם תבנית בריטניקה אינה מתאימה
קטגוריה:מחלקת ההגנה של ארצות הברית
קטגוריה:הכוחות המזוינים של ארצות הברית